སྤྱི་ཟླ་ལྔ་བའི་ཚེས་༡༢ནས་༡༤ཉིན་གསུམ་གྱི་རིང་ལ་ཀུན་ཕན་ཐེབས་རྩ་ཚོགས་པའི་རྒྱབ་སྐྱོར་ལ་བརྟེན་ནས་ཨ་རིའི་གྲོང་ཁྱེར་ནེའུ་ཡོག་ལ་རྟེན་གཞི་བྱས་པའི་ལ་རྩེ་དཔེ་མཛོད་ཁང་དུ་སྙན་ངག་མེ་ལོང་སྐོར་གྱི་བགྲོ་གླེང་ཚོགས་འདུ་ཞིག་འཚོགས་རྒྱུ་ཡིན་པ་དེའི་ཟུར་རྒྱན་ལྟ་བུར།ཚེས་༡༢ཏེ།གཟའ་པ་སངས་ཀྱི་དགོང་མོ་དུས་ཚོད་བདུན་པ་དང་ཕྱེད་ཀ་ནས་སྙན་ངག་གྱེར་འདོན་ཞིག་བཀོད་སྒྲིག་བྱས་ཡོད།བགྲོ་གླེང་ཚོགས་འདུ་ནི་ནང་ཚོགས་ལྟ་བུ་ཞིག་ཡིན་མོད།སྙན་ངག་གྱེར་འདོན་ལ་སུ་ཡང་ཕེབས་པར་དགའ་བསུ་ཞུ།རྒུན་ཆང་དང་བོད་ཆང་ཡང་རིན་མེད་དུ་ཡོད།སྙན་རྩོམ་གྱེར་འདོན་གནང་མཁན་ནི།དགེ་འདུན་རབ་གསལ་དང་།སྐལ་བཟང་ལྷ་མོ།ཀུན་གསལ་ཟླ་བ།ཚེ་རིང་སྐྱིད་བཅས་ཡིན།ལ་རྩེ་དཔེ་མཛོད་ཁང་ནས།